شەفەق نیوز/ هیزەیل ئاسایش لە قەزای چەمچەماڵ لە پارێزگای سلێمانی، ئمڕوو دووشەممە، دەسگیرکردن ئەو ئەفسەرە راگەیان ک ژن و مناڵەیل  خوەی کوشت.
ئاسایش لە بەیاننامیگ لەبان هەشمار خوەی لە فەیسبووک  و ئاژانس شەفەق نیوز چەودێریی کرد وت: ئەو تومەتبارە ک خیزانەگەی خوەی کوشت دەسگیر کریا، وەگورەی مادەی ٤٠٦ لە یاسای سزادان عراقی.
وەرجەیە، شەوەکی ئمڕوو، سەرچەوەیگ ئەمنی لە سلێمانی خەوەردا ئاژانس شەفەق نیوز وت ک پیاویگ دویای خوەنین نماز جەژن روی کردە ماڵ باوان ژنەگەی لە ناوچەی سەنگاوی لە قەزای چەمچەماڵ، وژنەگەی وەگەرد سێ مناڵ خوەی وە دەوانچەی بیدەنگ کوشت، و دوو کەسیش لە خیزان ژنەگەی زەخمدار کرد، ئەوەیش لەوەر ناکۆکییگ خیزانی.
